న్యూఢిల్లీ (ఆంధ్రజ్యోతి): రాష్ట్రాలను వాణిజ్యపరంగా ప్రోత్సహించడం కోసం కేంద్ర ప్రభుత్వం ఇస్తున్న సలహాలు, సూచనలను అనేక రాష్ట్రాలు బుట్టదాఖలు చేస్తున్నాయి. ‘‘మీరు చెప్పే సంస్కరణలు మేం చేయలేం’’ అంటూ కేంద్రానికి పలు రాష్ట్రాలు రెడ్ సిగ్నల్ చూపిస్తున్నాయి. సులభతరంగా వ్యాపారం (ఈజ్ ఆఫ్ డూయింగ్ బిజినెస్) చేసుకోవడానికి రాష్ట్రాల్లో అనువైన వాతావరణం కల్పించాలని భావించిన కేం ద్ర ప్రభుత్వం అందుకు అనుగుణంగా కొన్ని మార్గదర్శకాలు రూపొందించింది. వాటిని రాష్ట్రాలకు పంపించి అమలు చేయాలని, తద్వారా వ్యాపారవేత్తలు ఆయా రాషా్ట్రల్లో పెట్టుబడులు పెట్టడానికి ఉత్సాహం చూపిస్తారని తెలిపింది. దాదాపు 400 కార్యాంశాలను (యాక్షన్ పాయింట్స్)ను రూపొందించింది. ఇవి ఏడాదిలోగా అమలు చేయాల్సి ఉంటుంది. అప్పుడు దాని ఫలితాలను బట్టి కేంద్ర ప్రభుత్వం రాష్ట్రాలకు ర్యాంకులను ప్రకటిస్తుంది. అయితే, ఇన్ని కార్యాంశాలను ఏడాదిలోనే అమలు చేయడం ఎంతో కష్టమన్న రాష్ట్రాలు... ఇది తమ వల్ల కాదంటూ చేతులెత్తేశాయి. సంస్కరణలు చేపట్టడానికి గతేడాది 340 కార్యాంశాలను అమలు చే యాలని రాష్ట్రాలను కేంద్రం కోరింది. వీటిని కొన్ని రాష్ట్రాలు మెరుగ్గా అమలు చేయగా మరి కొన్ని రాష్ట్రాలు పట్టించుకోలేదు.
newdhilly (aandhrajyoti): rashtralanu vaanijyaparamgaa prothsahinchadam kosam kendra prabhutvam istunna salahalu, suuchanalanu aneka rashtralu buttadaakhalu chestunnayi. ‘‘meeru cheppe samskaranalu mem cheyalem’’ antuu kendraaniki palu rashtralu red signal chuupistunnaayi. sulabhataramgaa vyaparam (eez af dooing bijines) chesukovadaniki rashtrallo anuvaina vaataavaranam kalpinchaalani bhaavinchina kem dhra prabhutvam anduku anugunamgaa konni maargadarsakaalu roopondinchindi. vaatini rashtralaku pampinchi amalu cheyalani, tadwara vyaapaaravaettalu aayaa rashtrallo pettubadulu pettadaaniki utsaaham chuupistaarani telipindi. daadaapu 400 kaaryaamsaalanu (action points)nu roopondinchindi. ivi edaadilogaa amalu cheyalsi untundi. appudu daani phalitaalanu batti kendra prabhutvam rashtralaku ryaankulanu prakatistundi. ayithe, inni kaaryaamsaalanu edaadilone amalu cheyadam entho kashtamanna rashtralu... idhi tama valla kaadantuu chetulettesayi. samskaranalu chepattadaaniki gatedadi 340 kaaryaamsaalanu amalu chee yalani rashtralanu kendram korindi. veetini konni rashtralu merugga amalu cheyagaa mari konni rashtralu pattinchukoledu.